અંદાજે 45 મીનિટ સુધી ચાલેલી મુલાકાત દરમિયાન તેમણે આતંકવાદ સહિત અને બાબતો પર ચર્ચા કરી. બન્ને પક્ષોએ પોતાના તણાવભર્યા સંબંધોમાં નવો અધ્યાય જોડવાની આશા જાહેર કરી. મોદીએ પૂર્વ વડાપ્રધાન મનમોહન સિંહ સાથે મુલાકાત કર્યા બાદ પોતાના મંત્રી મંડળ સાથે પહેલી બેઠક કરી. બેઠક બાદ કાયદો અને સૂચના પ્રસારણ મંત્રી રવિશંકર પ્રસાદે જાહેરાત કરી કે ભાજપ સરકારે વિદેશોમાં જમા કાળા નાણાની તપાસ કરવા મટે સર્વોચ્ચ ન્યાયાલયના સેવાનિવૃત જજ એમ.બી. શાહની અધ્યક્ષતામાં એસઆઇટીની રચના કરવાનો નિર્ણય કર્યો છે.